

**Gwasanaeth Llety â**

**Chefnogaeth**



Papur Ymgynghori

**Cynnwys**

|  |  |  |
| --- | --- | --- |
| **Adran** | **Testun** | **Rhif y Dudalen.**  |
| 1  | Cefndir  | 3  |
| 2  | Beth yw'r Gwasanaeth Llety â Chefnogaeth | 3  |
| 3  | Beth yw'r cynigion?  | 4  |
| 4  | Beth yw nodau'r ymgynghoriad hwn?  | 4  |
| 5  | Pryd caiff yr ymgynghoriad ei gynnal?  | 4  |
| 6  | Cwestiynau ac Atebion | 5  |
| 7  | Sut bydd y Cyngor yn casglu safbwyntiau a barn?  | 6  |
| 8  | Esboniad o'r termau a ddefnyddir yng nghyd-destun y ddogfen hon  | 7  |
| 9  | Ffurflen Adborth  | 8  |

1. **Cefndir**

Mae Cyngor Bwrdeistref Sirol Castell-nedd Port Talbot (y Cyngor) wedi ymrwymo i gefnogi plant a phobl ifanc, gan gynnwys eu cefnogi i ddatblygu eu sgiliau byw'n annibynnol a chyflawni canlyniadau cadarnhaol.

Mae'r Cyngor ar hyn o bryd yn contractio un o sefydliadau’r trydydd sector i ddarparu Gwasanaeth Llety â Chefnogaeth, sy'n cefnogi pobl ifanc i gyflawni'r canlyniadau cadarnhaol hyn, ond rydym yn bwriadu dod â'r gwasanaeth yn fewnol i'w redeg gan y Cyngor.

Mae Swyddogion y Cyngor am gael y cyfle i ehangu a datblygu'r gwasanaeth i sicrhau bod y math hwn o lety ar gael yn fwy i bobl ifanc a allai elwa ohono. Bydd hyn yn cynnwys cyflwyno taliad 'sefydlu' i ddarparwyr llety er mwyn recriwtio rhagor o ddarparwyr llety drwy sicrhau nad oes yr un ohonynt ar eu colled yn ariannol wrth ymuno â'r gwasanaeth.

**2. Beth yw'r Gwasanaeth Llety â Chefnogaeth?**

Mae Llety â Chefnogaeth yn fath o lety â chymorth i bobl ifanc 16 i 24 oed lle maent yn byw yng nghartref y sawl sy'n darparu llety am hyd at 2 flynedd.

Gellir disgrifio darparwr llety fel aelwyd a allai gynnwys unigolyn, cwpwl neu deulu. Mae'r person ifanc yn lletya yno ac nid yw'n dod yn aelod o'r teulu.

Mae'r darparwr llety'n darparu cefnogaeth emosiynol ac ymarferol i'r person ifanc i'w helpu i ddatblygu sgiliau byw annibynnol fel coginio, deall biliau cartref a chyllidebu.

Mae'r gwasanaeth yn dibynnu ar sicrhau bod y person ifanc y mae angen cefnogaeth arno a'r darparwr llety sydd am ei gefnogi yn gweddu i'w gilydd.

Gall y bobl ifanc sy'n defnyddio'r gwasanaeth fod yn blant sy'n derbyn gofal gan y Cyngor, yn ymadawyr gofal neu'n bobl ifanc sy'n ddigartref (neu sydd mewn perygl o fod yn ddigartref). Gall y gwasanaeth ddarparu ffordd i bobl ifanc ddatblygu sgiliau byw'n annibynnol fel y gallant symud yn llwyddiannus i'w cartref eu hunain pan fyddant yn barod.

Mae swyddogion y Cyngor am sicrhau fod ystod gynaliadwy o opsiynau llety o safon ar gael i diwallu anghenion pobl ifanc yng Nghastell-nedd Port Talbot. Mae'r Gwasanaeth Llety â Chefnogaeth yn wasanaeth allweddol a all gefnogi pobl ifanc ar eu taith i oedolaeth.

**3.**  **Beth yw'r cynigion?**

* Dod â'r gwasanaeth yn fewnol i'w redeg gan y Cyngor.
* Cefnogi pobl ifanc drwy sicrhau bod y rheini y mae angen cefnogaeth arnynt yn ei chael.
* Sicrhau bod y gwasanaeth yn un o safon ac yn dilyn arfer da.
* Ehangu'r gwasanaeth a sicrhau bod cynifer â phosib o bobl ifanc sydd am ddefnyddio'r gwasanaeth yn gallu gwneud hynny.
* Cyflwyno ffi sefydlu untro i ddarparwyr llety i annog mwy ohonynt i ymuno â'r gwasanaeth.

**4. Beth yw nodau'r ymgynghoriad hwn?**

* Sicrhau bod pob parti â diddordeb yn ymwybodol o gynigion y Cyngor.
* Sicrhau bod gan bobl yr holl wybodaeth y mae ei hangen arnynt i ffurfio barn wybodus.
* Annog pobl i fynegi eu barn am y cynigion.
* Sicrhau bod pobl yn gwybod sut i gyflwyno'u barn.
* Casglu adborth a'i ystyried cyn gwneud penderfyniad terfynol.

**5. Pryd caiff yr ymgynghoriad ei gynnal?**

Bydd y Cyngor yn casglu adborth am 30 niwrnod, o 25 Hydref 2024 i 23 Tachwedd 2024.

Yn ogystal â'r ddogfen hon, bydd swyddogion y Cyngor yn ymweld â phartneriaid a gwasanaethau drwy gydol y cyfnod ymgynghori i esbonio'r cynigion wyneb yn wyneb â defnyddwyr gwasanaeth, darparwyr llety a rhanddeiliaid eraill. Bydd hwn yn gyfle i ofyn cwestiynau.

Ar ôl i'r ymgynghoriad ddod i ben, caiff yr holl adborth ei ddadansoddi a chyflwynir adroddiad i gyfarfod Bwrdd Cabinet y Cyngor er mwyn iddynt wneud penderfyniad. Bydd yr adroddiad yn nodi'r cynnig a'r argymhellion, gan ystyried yr adborth o'r ymgynghoriad.

**6. Cwestiynau ac Atebion**

Gallwch gyflwyno cwestiynau a sylwadau am y cynigion hyn mewn sawl ffordd yn ystod y cyfnod ymgynghori. Fodd bynnag, dyma atebion i rai cwestiynau a all fod gennych:

**C:** Sut mae'r Cyngor wedi cyrraedd y cynnig hwn?

**A:** Mae adran Gwasanaethau Plant a Phobl Ifanc y Cyngor wedi adolygu'r gwasanaeth a ddarperir ar hyn o bryd ac wedi datblygu'r cynnig hwn fel y ffordd orau o ddarparu gwasanaeth cynaliadwy, arloesol i fwy o bobl ifanc.

C: Sut bydd y Cyngor yn cytuno a fyddaf yn gallu cael mynediad at y gwasanaeth?

**A:** Asesir anghenion unigol pob person ifanc a bydd pob un yn derbyn y gwasanaeth sydd fwyaf priodol iddo.

**C:** Pa gefnogaeth y byddaf yn ei chael os bydd y Cyngor yn rhedeg y gwasanaeth?

**A:** Bydd gennych Weithiwr Cymorth (wedi'i enwi) pwrpasol y gallwch gysylltu ag ef, ac a fydd yn eich cefnogi, e.e. lleoliadau newydd, trefnu hyfforddiant, ateb eich cwestiynau etc. Os yw'r Cyngor yn rhedeg y gwasanaeth, gall hyn gryfhau'r gwaith sy’n cael ei wneud gan sawl tîm gwahanol i gydlynu a chefnogi darparwyr llety a phobl ifanc.

**C:** Pa hyfforddiant y byddaf yn ei gael fel darparwr llety?

**A:** Bydd yr holl ddarparwyr llety'n elwa o raglen hyfforddi bwrpasol ac yn cael mynediad at gyfleoedd hyfforddi ehangach a ddarperir gan y Cyngor. Byddwn yn darparu rhaglen hyfforddiant i annog datblygiad parhaus a sicrhau bod eich hyfforddiant yn gyfredol ac yn berthnasol i'ch rôl

**C:** Sut byddaf yn cael fy nhalu?

**A:** Ni fydd y broses dalu’n newid. Cewch eich talu'n uniongyrchol gan y Cyngor ar gyfradd wythnosol o £161 ar gyfer rhent a thuag at gostau cyfleustodau, a gaiff ei adolygu'n flynyddol. Fel y soniwyd uchod, rydym hefyd yn bwriadu talu ffi 'sefydlu' o £200 sy'n daliad untro i ddarparwyr llety newydd sy'n ymuno â'r gwasanaeth (bydd yr holl ddarparwyr llety presennol hefyd yn derbyn y ffi 'sefydlu' newydd o £200).

**C:** Pam rydych chi am gyflwyno taliad 'sefydlu' i ddarparwyr llety?

**A:** Rydym yn deall y gall fod goblygiadau cost i ddechrau pan fydd rhywun yn dod yn ddarparwr llety, ac rydym am sicrhau bod darparwyr llety'n derbyn ad-daliad ar gyfer y costau hyn. Rydym am ddileu rhwystrau i bobl sydd am fod yn ddarparwyr llety.

**C:** Rwyf eisoes yn ddarparwr llety - a fydd gennyf yr un gweithiwr cymorth?

**A:** Ni allwn ddweud a fyddai'r staff presennol yn parhau yn eu lle gan y bydd angen i ni ymgynghori â'r darparwr a'r staff presennol i ddeall eu sefyllfa. Fodd bynnag, hyd yn oed os bydd aelodau o staff yn newid, byddem yn gweithio i newid trefniadau mewn modd sensitif.

**7. Sut bydd y Cyngor yn casglu safbwyntiau a barn?**

Bydd y Cyngor yn casglu barn a safbwyntiau am y cynllun drafft mewn sawl ffordd:

i. Cyfarfodydd gyda defnyddwyr y gwasanaeth a darparwyr llety

Cynhelir cyfarfodydd yn ystod y cyfnod ymgynghori. Bydd y rhain yn gyfle i gael gwybod mwy am y cynigion, gofyn cwestiynau a mynegi eich barn.

ii Cyfarfodydd Staff Tîm

Bydd swyddogion yn mynd i gyfarfodydd staff y gwasanaethau cymdeithasol i gynyddu ymwybyddiaeth.

iii Cyfarfodydd un i un

Trefnir cyfarfodydd unigol â defnyddwyr y gwasanaeth a'u darparwyr llety lle bo'r angen.

iv. Cyfarfodydd gyda staff a rheolwyr presennol y gwasanaeth.

Trefnir cyfarfodydd gyda rheolwyr a staff cymorth presennol y gwasanaeth lle bo'r angen.

v. Porth Ymgynghori

Bydd yr adran "Dweud eich Dweud" ar wefan Cyngor Castell-nedd Port Talbot yn eich galluogi i weld yr holl ddogfennau ategol, gwneud sylwadau a rhoi adborth drwy'r rhyngrwyd.

vi. Cyfarfodydd ag asiantaethau partner, grwpiau a fforymau

Byddwn yn dosbarthu gwybodaeth am y cynigion i asiantaethau allweddol, fforymau a rhanddeiliaid eraill.

vii. Yn ysgrifenedig

Gallwch ysgrifennu atom neu lenwi'r Ffurflen Adborth ar ddiwedd y llyfryn hwn.

Gellir postio llythyrau a ffurflenni i'r cyfeiriad isod:

Ymgynghoriad ar y gwasanaeth Llety â Chefnogaeth

Cyngor Castell-nedd Port Talbot

Uned Gomisiynu Gyffredinol

Y Ganolfan Ddinesig

Castell-nedd

SA11 3QZ

Neu e-bostiwch CCU@npt.gov.uk

**8. Esboniad o'r termau a ddefnyddir yng nghyd-destun y ddogfen hon**

**Plant sy'n derbyn gofal** - mae'n cyfeirio at bobl ifanc 16 i 18 oed sy'n derbyn gofal gan y Cyngor

**Ymadawyr gofal** - mae'n cyfeirio at bobl ifanc 18 i 24 oed a oedd yn blant a fu'n derbyn gofal yn flaenorol.

**Rhanddeiliad** - unigolyn, grŵp neu sefydliad â budd neu fuddsoddiad uniongyrchol mewn rhywbeth neu gysylltiad uniongyrchol ag ef e.e. staff, perchnogion a chwsmeriaid/defnyddwyr gwasanaeth busnes neu wasanaeth.

**Fformatau Eraill**

Mae'r wybodaeth hon ar gael mewn amrywiaeth o fformatau gan gynnwys y Gymraeg. Gellir gweld yr holl ddogfennau hefyd ar wefan y Cyngor.

I wneud cais am fformat arall, gofynnwch i un o'r staff cymorth a fydd yn trosglwyddo'ch cais i'r Uned Gomisiynu Gyffredinol neu e-bostiwch ni’n uniongyrchol yn: ccu@npt.gov.uk

**9. Ffurflen Adborth**

|  |
| --- |
| **Ymgynghoriad ar y gwasanaeth Llety â Chefnogaeth**  **Ffurflen Adborth**  Os hoffech wneud sylw ar y cynnig hwn, llenwch y ffurflen hon a'i hanfon drwy e-bost i ccu@npt.gov.uk neu ei phostio i:     Ymgynghoriad ar y gwasanaeth Llety â ChefnogaethCyngor Castell-nedd Port Talbot Uned Gomisiynu Gyffredinol Y Ganolfan Ddinesig Castell-nedd SA11 3QZ   |
| Os hoffech gael ymateb i unrhyw un o'r cwestiynau a ofynnwyd ar y ffurflen hon, rhowch eich enw a'ch cyfeiriad:  |
| Enw:  |   |
| Cyfeiriad:  |   |
| Côd Post:  |   |
| Nodwch eich diddordeb yn y cynnig hwn (ticiwch ✓):  |
| Rwy'n ddefnyddiwr gwasanaeth  |   |
| Rwy'n perthyn i ddefnyddiwr gwasanaeth  |   |
| Rwy'n ddarparwr Llety â Chefnogaeth |   |
| Rwy'n aelod o staff yn y Gwasanaeth Llety â Chefnogaeth presennol |   |
| Rwy'n aelod o staff yn y Cyngor |   |
| Arall (nodwch)  |   |

**Y Gwasanaeth Llety â Chefnogaeth**

I ba raddau yr ydych chi'n cytuno neu'n anghytuno â'r cynnig i ddod â'r gwasanaeth yn fewnol a chael y Cyngor i'w redeg?

Ticiwch ✓ un blwch yn unig:

|  |  |  |  |  |  |
| --- | --- | --- | --- | --- | --- |
| Anghytuno'n gryf   | Tueddu i gytuno   | Ddim yncytuno nac yn anghytuno  | Tueddu i anghytuno   | Anghytuno'n gryf  | Ddim yn gwybod    |
|   |   |   |   |   |   |

Rhowch resymau dros eich ateb neu darparwch ragor o sylwadau

neu awgrymiadau yn y blwch isod:

|  |
| --- |

**Y Gwasanaeth Llety â Chefnogaeth**

I ba raddau yr ydych chi'n cytuno neu'n anghytuno â'r cynnig i gyflwyno ffi 'sefydlu' ar gyfer darparwyr llety?

Ticiwch ✓ un blwch yn unig:

|  |  |  |  |  |  |
| --- | --- | --- | --- | --- | --- |
| Anghytuno'n gryf   | Tueddu i gytuno   | Ddim yncytuno nac yn anghytuno  | Tueddu i anghytuno   | Anghytuno'n gryf  | Ddim yn gwybod    |
|   |   |   |   |   |   |

Rhowch resymau dros eich ateb neu darparwch ragor o sylwadau

neu awgrymiadau yn y blwch isod:

|  |
| --- |

**Effaith**

Ydych chi'n credu y byddai'r cynigion yn cael effaith gadarnhaol neu negyddol ar y Gwasanaethau Plant a Phobl Ifanc yng Nghastell-nedd Port Talbot? Ticiwch ✓ un blwch yn unig:

|  |  |  |
| --- | --- | --- |
| Cadarnhaol  | Negyddol  | Ddim yn gwybod  |
|   |   |   |

Rhowch resymau dros eich ateb neu darparwch ragor o sylwadau

neu awgrymiadau yn y blwch isod:

|  |
| --- |

**Opsiynau cefnogi y gellid defnyddio'r Gwasanaeth Llety â Chefnogaeth ar eu cyfer**

Ar gyfer beth yr ydych chi'n meddwl y gellid defnyddio'r Gwasanaeth Llety â Chefnogaeth

Ticiwch ✓ bob un sy’n berthnasol neu y gall fod gennych ddiddordeb ynddynt:

|  |
| --- |

 Llety tymor byr (hyd at 2 flynedd) i bobl ifanc

|  |
| --- |

 Lleoliadau llety 'brys' i bobl ifanc sydd mewn argyfwng tai

|  |
| --- |

 Gwasanaeth pontio ar gyfer Plant sy'n Derbyn Gofal/Ymadawyr Gofal sy'n gadael gofal maeth neu leoliadau preswyl.

|  |
| --- |

 Paratoi pobl ifanc ar gyfer byw'n annibynnol

|  |
| --- |

 Arall (nodwch isod)

Rhowch resymau dros eich ateb neu darparwch ragor o sylwadau

neu awgrymiadau yn y blwch isod:

|  |
| --- |

**Unrhyw sylwadau eraill**

Rhowch sylwadau neu awgrymiadau pellach yn y blwch isod:

|  |
| --- |

**Amdanoch Chi**

Mae'r Cyngor yn gweithredu polisïau cydraddoldeb sy'n ceisio sicrhau bod pawb yn cael ei drin yn deg ac yn gyfartal. I sicrhau na wahaniaethir yn erbyn pobl wrth iddynt ddefnyddio ein gwasanaethau, rydym yn mynd ati i fonitro ac felly byddem yn ddiolchgar pe baech yn gallu ateb y cwestiynau canlynol. Mae'r wybodaeth rydych yn ei darparu’n gwbl gyfrinachol.

**Oedran:** *(ticiwch un blwch)*

|  |  |  |  |  |  |  |  |
| --- | --- | --- | --- | --- | --- | --- | --- |
|   |  Dan 16 oed  |   |  30-39  |   |  60-74  |   |  86+  |
|   |   |   |   |   |   |   |   |
|   |  16-24  |   |  40-49  |   |  75-85  |   | Mae'n well gennyf beidio â dweud  |
|   |   |   |   |   |   |   |   |
|   |  25-29  |   |  50-59  |   |   |   |   |

**Iaith Gymraeg** - ydych chi'n: *(ticiwch* ✓ *un blwch)*

|  |  |  |  |  |  |
| --- | --- | --- | --- | --- | --- |
|   |  Siarad ac yn ysgrifennu'n rhugl  |   |  Siaradwr rhugl  |   |  Dysgwr  |
|   |   |   |   |   |   |
|   | Siarad ac ysgrifennu'n weddol rugl |   |  Siaradwr gweddol rugl  |   |  Ychydig neu ddim gwybodaeth am yr iaith  |

Mae Deddf Cydraddoldeb 2010 yn diffinio rhywun sy’n anabl fel rhywun â nam corfforol neu feddyliol sy'n cael effaith andwyol sylweddol a thymor hir (h.y. wedi para neu disgwylir iddi bara am o leiaf 12 mis) ar allu'r person i wneud gweithgareddau arferol o ddydd i ddydd.

**Oes gennych anabledd yn eich barn chi?** *(Ticiwch* ✓ *un blwch)*

|  |  |  |  |  |  |
| --- | --- | --- | --- | --- | --- |
|   |  Oes |   |  Nac oes |   |  Mae'n well gennyf beidio â dweud  |

**Tarddiad Ethnig**  *(ticiwch un* *blwch)*

|  |  |  |  |  |  |
| --- | --- | --- | --- | --- | --- |
|   |  Gwyn Prydeinig  |   |  Cymysg: Gwyn ac Asiaidd  |   |  Du: Affricanaidd  |
|   |   |   |   |   |   |
|   |  Gwyn Gwyddelig  |   |  Indiaidd  |   |  Du: Caribïaidd  |
|   |   |   |   |   |   |
|   |  Cymysg: Gwyn a Du Caribïaidd  |   |  Bangladeshaidd  |   |  Tsieineaidd |
|   |   |   |   |   |   |
|   |  Cymysg: Gwyn a Du Affricanaidd  |   |  Pacistanaidd  |   |  Mae'n well gennyf beidio â dweud  |
|   |   |   |   |   |   |
|   |  Arall *(nodwch):*  |   |

**Rhyw** *(ticiwch un blwch)*

|  |  |  |  |  |  |  |  |
| --- | --- | --- | --- | --- | --- | --- | --- |
|   |  Gwrywaidd |   |  Benywaidd |   |  Trawsryweddol  |   |  Mae'n well gennyf beidio â dweud  |

**Crefydd/Cred:**  *(ticiwch un blwch)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |  Cristion |   |  Bwdhydd  |   |  Hindŵ  |   |  Iddew  |   |  Mwslim  |
|   |   |   |   |   |   |   |   |   |   |
|   |  Sîc  |   |  Dim crefydd  |   | Mae'n well gennyf beidio â dweud  |   |  Unrhyw grefydd arall  |

|  |  |  |
| --- | --- | --- |
|   |  Unrhyw gefndir arall *(nodwch):*  |   |

**Cyfeiriadedd rhywiol** *(ticiwch un blwch)*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   |  Heterorywiol  |   |  Lesbiaidd  |   |  Hoyw  |   |  Deurywiol  |   |  Mae'n well gennyf beidio â dweud  |

**Cenedligrwydd** *(ticiwch ✓ un blwch)*

|  |  |  |  |  |  |  |  |
| --- | --- | --- | --- | --- | --- | --- | --- |
|   |  Cymreig  |   |  Albanaidd  |   |  Seisnig |   |  Prydeinig  |
|   |   |   |   |   |   |   |   |   |   |
|   |  Gwyddelig  |   | Mae'n well gennyf beidio â dweud  |   |  Arall  |   |

|  |  |  |
| --- | --- | --- |
|   |  Arall *(nodwch):*  |   |

***DIOLCH AM EICH AMSER***